Марко Ганчев
Голяма челяд

chitanka.info

Аз мислех, че заселвам битието —

заселих син, и втори син, и внук.

Обаче и небитието, ето,

излезе, че не го заселва друг.

Изпратих дядо, баба се приготви,

с баща си доста несъгласен бях,

обаче имало кой да му готви,

проблеми нямал, тръгна подир тях.

Голяма челяд — къщата честита,

какво е самота — това не знам:

където който както и да скита,

все някой се отбива и насам.

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.